Black Sunday (cinta)

:*Iste articlo ye sobre una cinta estausunidense de cine d'intriga d'acción de l'anyo 1977; ta atros usos, se veiga *'Black Sunday***.

***Black Sunday*** (títol orichinal en [[Idioma anglés|anglés]], en [[Idioma aragonés|aragonés]] ***Domingo sangroso***, estrenada en [[Aragón]] con o suyo títol traduciu enta lo [[Idioma castellano|castellano]] como ***Domingo Sangriento**') ye una cinta de cine estausunidense de cine d'intriga d'acción estrenada l'anyo 1977, dirichida por John Frankenheimer seguntes un guión adaptau por Ernest Lehman, Kenneth Ross y Ivan Moffat (basau en *[[Black Sunday (novela)|Black Sunday]]*, una novela publicada por Thomas Harris en 1975), con una banda sonora orichinal de John Williams, una dirección de fotografía de John A. Alonzo, una producción cinematografica de Robert Evans ta la suya productora cinematografica *[[Robert Evans Company]]* y un elenco formau por Robert Shaw, Bruce Dern, Marthe Keller, Fritz Weaver, Steven Keats, Bekim Fehmiu, Michael V. Gazzo, William Daniels, Walter Gotell, Victor Campos, Joe Robbie, Robert Wussler, Pat Summerall, Tom Brookshier, Walter Brooke, James Jeter, Clyde Kusatsu, Tom McFadden, Robert Patten y Than Wyenn, entre d'atros actors.

*Michael Lander* ye un antigo piloto d'aviación estausunidense que padeixió torturas mientres o suyo cautiverio como presonero de guerra y amás cuan tornó en casa su muller s'esvurció d'él, quedando traumatizau. Ha decidiu suicidar-se y amás provocar o maximo numero de victimas posible. Ye enamorau de *Dahlia Iyad*, una terrorista d'o grupo palestín *[[Septiembre Negro]]*, qui lo manipula ta que construya una bomba con mils de chicotas flechas que pueden causar decenas de mils de victimas si se fa explotar en o puesto adecuau. O suyo plan ye instalar a bomba en un dirichible que s'ha d'emplegar ta la retransmisión por televisión d'a final d'a Super Bowl, a on amás asistirá lo president d'os Estaus Unius. Tanimientres, mientres una acción en Beirut l'achent *David Kabakov* d'o *[[Mossad]]* troba un mensache grabau por *Iyad* reivindicando l'atentau que encara no s'ha produciu y prencipia una colaboración conchunta con os estausundenses ta determinar cuan y a on se fará l'atentau y evitar-lo. A primer pista la troban cuan se sospeita d'un barco de carga chaponés que s'ha feito servir ta introducir os explosivos en territorio estausunidense. Poquet a poquet se descubre l'obchectivo de l'atentau, pero ya ye bien amán d'o momento final.

*Black Sunday* s'ambienta en a suya epoca actual (1977) en Beirut (Liban) y en Los Angeles (California), Washington, DC y Miami (Florida) en os Estaus Unius. As suyas escenas se filmoron en Carson, Miami y Miami Beach (Florida), en Los Angeles y Palmdale (California) y en Spring (Texas) y en localizacions en Oregón en os Estaus Unius y en Táncher (Prefectura de Táncher-Assilah) en Marruecos.

Ye una cinta que ha recibiu bellas nominacions a bels premios, encara que garra d'istas nominacions no lo ye a garra premio cinematografico d'os mas conoixius u destacaus.

## Elenco

## Se veiga tamién
* Cine en 1977.
* Cintas de 1977.

## Referencias

## Vinclos externos
*  ''Black Sunday'' en Internet Movie Database.
*  ''Black Sunday'' en TCM Movie.
*  ''Black Sunday'' en Rotten Tomatoes.